המקום הזה לא מתאים לכל אחד וזה דבר שחשוב לציין. אנחנו אמא וילדה בת 12. הדירה נמצאת ברחוב שהוא אתר בילוי לילי לצעירים, עמוס במועדוני לילה, מסעדות וחנויות עישון. כשחזרנו בערב לדירה היינו צריכות לפלס את דרכנו דרך חבורות צפופות של צעירים חוגגים, מעשנים גראס וקולניים. זה נהדר אם אתה בן 20 בחופש ורוצה לחגוג. זה פחות מתאים אם אתם אמא וילדה בת 12 שלא אמורה להיות חשופה לאווירה כזאת. הדירה עצמה מיוחדת, מלאת אווירה ונוסטלגית, עמוסה בחפצים ישנים, חלקם מקסימים וחלקם מיותרים, בכל מקרה העומס מוגזם. המקלחת מאוד לא נוחה, קשה לווסת את טמפרטורת המים, הכל מאוד ישן ולא מתוחזק, היה קשה להתקלח ללא כוויות וללא שלוליות על רצפת המטבח אבל הכי גרוע זה שהמקלחת ממוקמת מול חלון גדול שמכוסה בוילון שקוף, בכניסה וביציאה מן המקלחת אתה חשוף לגמרי לשכנים והתחושה מאוד לא בטוחה. בחדר השינה: בצד הטוב חשוב לציין שהמיטה נוחה מאוד והחדר מצוייד בכמות נדיבה של מגבות ואביזרים חשובים. בצד הלא טוב, רוב הלילה יש רעש מעצבן של מנוע שעובד ממש קרוב לחלון ומי שרגיש לזה יתקשה מאוד להרדם. יש הרגשה שהמקום מלא כוונות טובות, אנרגיות חיוביות, והיסטוריה מרשימה. אבל לא כל התיירים נהנים לגור בתוך מוזיאון, זה נחמד ברגעים הראשונים אבל בהמשך הופך להיות מאוד לא נוח